Esikoha saavutanud võistkonda kuulusid Taisto Paju, Erko Sibul, Kristo Lindsalu ja Dmitri Kulaga. Teisele kohale tulid abipolitseinikud, koosseisus Jaago Männiste, Illimar Reinbusch, Märt Tibar ja Agnes Pihlak. Auväärsele kolmandale kohale tulid Ene Muttika, Sergei Matotškin, Indrek Hindreus ja Over Lvov Jõhvi politseijaoskonnast.

Abipolitseinike võistkond. Autor: PPA

Jõhvi võistkond. Autor: PPA

Võistluste peakohtunik Ida prefekt Tarvo Kruup sõnas, et võistlused läksid igati korda. "Seadsime meeskonnaga eesmärgiks, et lisaks kutseoskuste proovile panemisele ning uute teadmiste omandamisele tutvustame võistkondadele Virumaad oma täies hiilguses ning võin kinnitada, et see kõik õnnestus väga hästi. Eraldi tooksin välja abipolitseinike väga hea soorituse. Nende saavutatud teine koht tõestab jällegi seda, et meie abipolitseinikud on samaväärsed turvalisuse loojad nagu kutselised politseiametnikud," sõnas Kruup.

Kahe päeva jooksul võistlesid politseinikud 11 alal. Lisaks tuli esmakordselt enne Narva suundumist teha kodune ülesanne, milleks oli ennetusvideo. Lisapunkte sai korjata vaheülesannetel ning kutsemeisterlikkuse võistlused kulmineerusid lõppvõistlusega Narva-Jõesuus. Võistlusaladeks olid sellel aastal metsaotsing, taktika, laskmine, teadmiste kontroll, oskussõit, päästeülesanne, meditsiin, loogika ja meediasuhtlus. Samuti said võistlejad testida kriminaalpolitseilisi teadmisi ja kustutada seiklusjanu.

Lisaks PPA võistkondadele osalesid võistlustel Kaitsepolitsei, Maksu- ja Tolliamet, Sisekaitseakadeemia ja abipolitseinikud ning kolleegid Lätist, Leedust ja Soomest. Kokku osales kutsemeisterlikkuse võistlustel 30 võistkonda ehk 120 võistlejat.